
מדינת ישראל

משרד המשפטים



הממונה על חוק חופש המידע

	ירושלים, ד' אדר, תשע"ח 

	19 פברואר , 2018

	בתשובתך נא ציין:

	תיק מס' 43/18


לכבוד










 שלום רב, 

הנדון: בקשה לפי חוק חופש המידע, התשנ"ח-1998.
פנייתך מיום 02/02/2018
בפנייתך שבסימוכין ביקשת לקבל את הנוסח המלא והמדויק של המכתב שנשלח על ידי שרת המשפטים ושר התיירות אל חברי הממשלה בין 4.5.2017 בעניין התייחסות לתחולת החוק בתחומי ההתיישבות הישראלית ביהודה ושומרון. כמו כן, ביקשת לקבל את נוסח ההודעה שנשלחה למשנים ליועץ המשפטי לממשלה ביום 31.12.2017 בעקבות מכתב זה. 
לאחר בדיקה ואיתור, מצורף למכתבי זה מכתבם של שרת המשפטים ושר התיירות לחברי הממשלה, מיום 4.5.2017, שעניינו "היערכותכם לקראת כנס הקיץ" בו ההתייחסות המבוקשת. 
כמו כן, להלן נוסח ההודעה המלא שהועברה למשנים ליועץ המשפטי לממשלה ביום 31.12.2017 בעקבות מכתב זה:
 "שלום רב,
במכתב שרת המשפטים ושר התיירות המצ"ב, מיום 4.5.2017, הובהר כי הצעות חוק ממשלתיות העולות לדיון בוועדת השרים לענייני חקיקה יכללו מעתה התייחסות לתחולת החוק באיו"ש.

בהמשך לכך, סיכמו שרת המשפטים והיועץ המשפטי לממשלה כדלקמן:

בנוגע להצעת חוק ממשלתית, בשלב הכנת ההצעה, על המשפטן המוביל בייעוץ וחקיקה להסב את תשומת לב המשרד המציע להנחיית השרים כאמור. במסגרת זאת, אם תחולת ההצעה באיו״ש אינה רלוונטית במקרה נתון בשל סיבה כזו או אחרת, על המשרד המציע לציין זאת ולנמק בקצרה את אי הרלוונטיות. בחוות הדעת של ייעוץ וחקיקה הנוגעת להצעה כאמור, יסב המשפטן המוביל את תשומת לב השרה להתייחסות המשרד המציע לתחולת ההסדר המוצע באיו״ש.
בכל הנוגע להצעת חוק פרטית, אם תהיה בקשה ספציפית של שרת המשפטים, חוות הדעת של ייעוץ וחקיקה תכלול התייחסות לתחולת ההסדר המוצע באיו״ש. לצורך הכנת ההתייחסות יש להיעזר במחלקה למשפט ציבורי-חוקתי.
אודה להעברת סיכום זה לידיעת המשפטנים במחלקותיכם."
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה
זו. 















 

                                                                                                                    בכבוד רב,


מיטל כץ, עו"ד

הממונה על העמדת מידע לציבור

משרד המשפטים

